CELEX: 22001D0222(05)
Language: hr
Date: 2000-12-22 00:00:00
Title: Odluka Zajedničkog odbora EGP-a br. 113/2000 od 22. prosinca 2000. o izmjeni Priloga XIV. (Tržišno natjecanje) Sporazumu o EGP-u

11/Sv. 95
            
            
               HR
            
            
               Službeni list Europske unije
            
            
               180
            
         22001D0222(05)
   
               L 052/38
            
            
               SLUŽBENI LIST EUROPSKE UNIJE
            
         ODLUKA ZAJEDNIČKOG ODBORA EGP-a
   br. 113/2000
   od 22. prosinca 2000.
   o izmjeni Priloga XIV. (Tržišno natjecanje) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da:
   
               (1)
            
            
               Prilog XIV. Sporazumu je izmijenjen Odlukom br. 49/2000 Zajedničkog odbora EGP-a od 31. svibnja 2000. (1).
            
         
               (2)
            
            
               Uredba Komisije (EZ) br. 2658/2000 od 29. studenoga 2000. o primjeni članka 81. stavka 3. Ugovora na kategorije sporazuma o specijalizaciji (2) treba se unijeti u Sporazum.
            
         
               (3)
            
            
               Uredba Komisije (EZ) br. 2659/2000 od 29. studenoga 2000. o primjeni članka 81. stavka 3. Ugovora na kategorije sporazuma o istraživanju i razvoju (3) treba se unijeti u Sporazum,
            
         ODLUČIO JE:
   Članak 1.
   Tekst točke 6. (Uredba Komisije (EEZ) br. 417/85) Priloga XIV. Sporazumu zamjenjuje se sljedećim:
   „32000 R 2658: Uredba Komisije (EZ) br. 2658/2000 od 29. studenoga 2000. o primjeni članka 81. stavka 3. Ugovora na kategorije sporazuma o specijalizaciji (SL L 304, 5.12.2000., str. 3.).
   Odredbe Uredbe se u svrhu ovog Sporazuma tumače sa sljedećim prilagodbama:
   
               (a)
            
            
               u članku 7., uvodni stavak, izraz ‚u skladu s člankom 7. Uredbe (EEZ) br. 2821/71, gdje, bilo na vlastitu inicijativu ili na zahtjev države članice, fizičke ili pravne osobe koja se poziva na zakoniti interes’ mijenja se u ‚gdje, bilo na vlastitu inicijativu ili na zahtjev drugog nadzornog tijela ili države koja spada u njegovu nadležnost ili fizičke ili pravne osobe koja se poziva na zakoniti interes’;
            
         
               (b)
            
            
               na kraju članka 7. dodaje se sljedeći stavak:
               ‚Nadležno nadzorno tijelo može u takvim slučajevima izdati odluku u skladu s člancima 6. i 8. Uredbe (EEZ) br. 17/62 ili odgovarajuće odredbe izložene u Protokolu 21 uz Sporazum o EGP-u, pri čemu poduzeća na koja se to odnosi ne trebaju slati nikakvu obavijest.’
            
         Članak 2.
   Tekst točke 7. (Uredba Komisije (EEZ) br. 418/85) Priloga XIV. Sporazumu zamjenjuje se sljedećim:
   „32000 R 2659: Uredba Komisije (EZ) br. 2659/2000 od 29. studenoga 2000. o primjeni članka 81. stavka 3. Ugovora na kategorije sporazuma o istraživanju i razvoju (SL L 304, 5.12.2000., str. 7.).
   Odredbe Uredbe se u svrhu ovog Sporazuma tumače sa sljedećim prilagodbama:
   
               (a)
            
            
               u članku 7., uvodni stavak, izraz ‚u skladu s člankom 7. Uredbe (EEZ) br. 2821/71, gdje, bilo na vlastitu inicijativu ili zahtjev države članice, fizičke ili pravne osobe koja se poziva na zakoniti interes’ mijenja se u ‚gdje, bilo na vlastitu inicijativu ili na zahtjev drugog nadzornog tijela ili države koja spada u njegovu nadležnost ili fizičke ili pravne osobe koja se poziva na zakoniti interes’;
            
         
               (b)
            
            
               sljedeći se stavak dodaje na kraju članka 7.:
               ‚Nadležno nadzorno tijelo može u takvim slučajevima izdati odluku u skladu s člancima 6. i 8. Uredbe (EEZ) br. 17/62 ili odgovarajuće odredbe izložene u Protokolu 21 uz Sporazum o EGP-u, pri čemu poduzeća na koja se to odnosi ne trebaju slati nikakvu obavijest.’
            
         Članak 3.
   Tekstovi uredbi (EZ) br. 2658/2000 i (EZ) br. 2659/2000 na islandskom i norveškom jeziku, koji se objavljuju u Dodatku o EGP-u Službenom listu Europskih zajednica, vjerodostojni su.
   Članak 4.
   Ova Odluka stupa na snagu 1. siječnja 2001., pod uvjetom da su sve obavijesti iz članka 103. stavka 1. Sporazuma podnesene Zajedničkom odboru EGP-a (4).
   Članak 5.
   Ova se Odluka objavljuje u odjeljku o EGP-u i Dodatku o EGP-u Službenom listu Europskih zajednica.
   
      Sastavljeno u Bruxellesu 22. prosinca 2000.
      
         
            Za Zajednički odbor EGP-a
         
         
            Predsjednik
         
         G. S. GUNNARSSON
      
   
   
      (1)  SL L 237, 21.9.2000., str. 60.
   
      (2)  SL L 304, 5.12.2000., str. 3.
   
      (3)  SL L 304, 5.12.2000., str. 7.
   
      (4)  Ne navode se ustavni zahtjevi.